b"\n_START_ARTICLE_\nEurovizijos dain\xc5\xb3 konkursas 2011\n_START_SECTION_\nKonkurso vieta\n_START_PARAGRAPH_\nEurovizij\xc4\x85 nor\xc4\x97jo rengti 8 miestai: Hamburgas, Berlynas, Miunchenas, Frankfurtas, Kelnas, Diuseldorfas, Gelzenkirchenas ir Hanoveris. 2010 m. rugpj\xc5\xab\xc4\x8dio 21 d. NDR prane\xc5\xa1\xc4\x97, kad konkurso tikriausiai jau tikrai neberengs Gelzenkirchenas, Miunchenas, Frankfurtas ir Kelnas. Liko tik 4 miestai\xc2\xa0\xe2\x80\x93 Berlynas, Hamburgas, Hanoveris ir Diuseldorfas. Teis\xc4\x99 rengti Eurovizij\xc4\x85 i\xc5\xa1sikovojo Diuseldorfas.\n_START_SECTION_\nVed\xc4\x97jai\n_START_PARAGRAPH_\n2010 m. gruod\xc5\xbeio 16 d. buvo paskelbti trys ved\xc4\x97jai, kurie ves konkurs\xc4\x85\xc2\xa0\xe2\x80\x93 Anke Engelke, Judith Rakers ir Stefanas Rabas. Tai buvo tre\xc4\x8dias kartas, kada Eurovizij\xc4\x85 ved\xc4\x97 daugiau nei du ved\xc4\x97jai.\n_START_SECTION_\nDalyvaujan\xc4\x8dios \xc5\xa1alys\n_START_PARAGRAPH_\n2010\xc2\xa0m. gruod\xc5\xbeio 31 d. EBU patvirtino, kad 43 \xc5\xa1alys dalyvauja 2011\xc2\xa0m. konkurse. \xc4\xae 2011\xc2\xa0m. konkurs\xc4\x85 sugr\xc4\xaf\xc5\xbeo Austrija, kuri paskutin\xc4\xaf kart\xc4\x85 dalyvavo 2007 metais, Italija, kuri paskutin\xc4\xaf kart\xc4\x85 dalyvavo 1997 metais, San Marinas, kuris vienintel\xc4\xaf kart\xc4\x85 dalyvavo 2008\xc2\xa0m., Vengrija, kuri paskutin\xc4\xaf kart\xc4\x85 dalyvavo 2009\xc2\xa0m. Juodkalnija i\xc5\xa1 prad\xc5\xbei\xc5\xb3 patvirtino dalyvavim\xc4\x85 konkurse, bet v\xc4\x97liau nusprend\xc4\x97 nedalyvauti.\n_START_SECTION_\nSugr\xc4\xaf\xc5\xbetantys atlik\xc4\x97jai\n_START_PARAGRAPH_\nKeletas atlik\xc4\x97j\xc5\xb3 gr\xc4\xaf\xc5\xbeo \xc4\xaf Eurovizijos dain\xc5\xb3 konkurs\xc4\x85, \xc4\xafskaitant Dino Merlin, kuris atstovavo Bosnijai ir Hercegovinai 1999 metais. Gunnar \xc3\x93lason (i\xc5\xa1 grup\xc4\x97s Sjonni's Friends) Islandijai atstovavo 2001 metais. Moldovos grup\xc4\x97 Zdob si Zdub taip pat dar kart\xc4\x85 dalyvavo konkurse._NEWLINE_Kartu su \xc5\xa1iais atlik\xc4\x97jais, ankstesni \xe2\x80\x9eEurovizijos\xe2\x80\x9c nugal\xc4\x97tojai taip pat gr\xc4\xaf\xc5\xbeo \xc4\xaf konkurs\xc4\x85. Dana International, kuri laim\xc4\x97jo konkurs\xc4\x85 1998 metais, ir Lena, kuri laim\xc4\x97jo 2010 metais. Tai buvo pirmas kartas nuo 1958 met\xc5\xb3 ir tik antras kartas konkurso istorijoje, kai du buv\xc4\x99 laim\xc4\x97tojai gr\xc4\xaf\xc5\xbeta tais pa\xc4\x8diais metais."